הרובוטריקים - דמויות

סדרת האנימציה האמריקאית "הרובוטריקים" אשר הופקה בין השנים 1984–1987 מכילה אוסף רב של דמויות. בנוסף לדמויות הראשיות בסדרה, הסדרה כוללת כמות גדולה יחסית של דמויות משניות. להלן רשימה של הדמויות המופיעות בסדרת הטלוויזיה של "הרובוטריקים". דמויות אלו הופיעו גם בחוברות הקומיקס של מארוול קומיקס, דרימווייב הפקות ו-IDW Publishing יחד עם דמויות נוספות.
* הערה - שמות הדמויות העבריים אשר מופיעים בערך מבוססים על שמות הדמויות כפי שהופיעו בישראל בכתובית של הגרסה המקורית של הטלוויזיה החינוכית במהלך סוף שנות השמונים.

== הרובוטריקים (Autobots)==
הרובוטריקים הם הגיבורים הראשיים בסדרה. הרובוטריקים נמצאים במלחמה מתמדת מול השקרניקים. בשתי העונות הראשונות של הסדרה, הונהגו הרובוטריקים על ידי אופטימוס פריים, ובשלישית על ידי רודימוס פריים.

===דמויות ראשיות===
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| אוריון פקס/אופטימוס פריים (Optimus Prime) || || פיטר קאלן || משאית סמי-טריילר משנת 1984
|-
| colspan="4" | מנהיגם של הרובוטריקים. החכם והחזק ביותר מביניהם. מרגיש שתפקידו העיקרי הוא להגן על כל החיים באשר הם, כולל תושבי כדור הארץ. נלחם בקרב בלתי נגמר בשקרניקים. מתפצל לשלושה חלקים - הרובוט עצמו ומרכז העצבים הראשי; רולר - רכב תצפית מתנייד שמשמש כרכב ריגול; ומפקדת הרובוטריקים - הסמי טריילר שהופך למרכז שליטה ושמשמש כמתקן תיקונים בשטח.
|-
| ויל ג'ק (Wheeljack) || ג'ק || כריס לאטה || מכונית ספורט לנציה סטראטוס משנת 1977
|-
| colspan="4" | "המדען המטורף" של הרובוטריקים. תמיד ממציא כלי נשק וטכנולוגיות חדשות. אוהב לנהוג במצב שינוי הצורה שלו כמכונית ספורט ולבצע פעלולים. יכולת תעופה מוגבלת באמצעות טילי דלק בזרועותיו. תותחי הכתף שלו יורים פגזים מסוגים שונים. האויב הגרוע ביותר של עצמו. נפצע לעיתים קרובות מהמצאותיו.
|-
| באמבלבי (Bumblebee) || דבור || דן גילבזן || פולקסווגן חיפושית משנת 1979
|-
| colspan="4" | הרובוט הצעיר והקטן ביותר בקרב הרובוטריקים. אמיץ ונחוש, באמבלבי לעיתים קרובות מתנדב לביצוע משימות בהן גודלו הקטן משמש יתרון על פני שאר הרובוטריקים. מעריץ את שאר הרובוטריקים הגדולים, בעיקר את אופטימוס פריים ואת פראול. משמש כשליח וכמרגל, בעל ראייה חדה, ויוצא למשימות חילוץ ותצפית. הרובוט החלש מבין כולם, אך יכולת ההתחמקות שלו מפצה על כך. מפתח קשרי חברות עם ספייק ויטוויקי.
|-
| קליף ג'אמפר (Cliffjumper) || קופץ צוקים || קייסי קאסם || פולקסווגן חיפושית משנת 1980
|-
| colspan="4" | רובוטריק חם מזג שנוטה לעיתים קרובות לנהוג באימפולסיביות. יש לו דחף מתמיד לזכות בקרב נגד השקרניקים. אחד הרובוטריקים המהירים ביותר, שנוהג למשוך את האש הרחק מהאחרים. על כן, אופטימוס פריים נאלץ לעיתים קרובות להזכיר לו לנהוג ביתר זהירות.
|-
| פראול (Prowl) || || מייקל בל || ניידת משטרה ניסאן 280ZX משנת 1979
|-
| colspan="4" | בעל כושר התמדה בלתי רגיל. מחפש סיבה והגיון בכל דבר. בעל מרכז הלוגיקה המתוחכמת ביותר מבין כל הרובוטריקים, מה שהופך אותו לטקטיקן מוכשר. מסוגל לנתח ולייעץ על כל מקרה בקרב.
|-
| ג'אז (Jazz) || || סקאטמן קרות'רס || מכונית ספורט פורשה 911 טורבו משנת 1983
|-
| colspan="4" | אוהב את התרבות של כדור הארץ ותמיד מחפש ללמוד עוד עליה. רוחב ידיעותיו על כדור הארץ הופך אותו ליקר ערך וליד ימינו של אופטימוס פריים. לוקח את המשימות הקשות ביותר. המגניב ביותר, המסוגנן ביותר וגם התחרותי ביותר. בעל מתלי סטריאו של 180 דציבלים, ויוצר בעזרתם מפגני קול ותצוגה מסחררים שמבלבלים את האויב. לוחם חכם, זריז ובעל תעוזה, אך גם נוטה להסחות דעת.
|-
| סיידסוייפ (Sideswipe) || מצודד || מייקל בל || מכונית ספורט למבורגיני קונטאש משנת 1974
|-
| colspan="4" | מקביל כמעט באמנות הלחימה לאחיו התאום סאן סטריקר, אך פחות חם מזג. מתענג על קרב עם יריבו עד הסוף. משתמש בטקטיקה חשאית רק כאשר נחוץ ביותר. מצויד בצמד מקדחי זרוע חזקים, ומסוגל לעוף למרחקים קצרים בעזרת ג'טפק. יורה נורים שנראים למרחוק. פעולות נמהרות גורמות לו לעיתים פציעות.
|-
| ראטצ'ט (Ratchet) || || דון מסיק || אמבולנס מדגם ניסאן וואנט 1979
|-
| colspan="4" | המכונאי, הרופא והחובש של הרובוטריקים. סדנת העבודה שלו בכדור הארץ מסוגלת לייצר כל דבר, החל מברגים וכלה בטילים. מתקן רובוטריקים פצועים, בהתחשב בכלים הנכונים שעומדים לרשותו. ברשותו סכיני לייזר, מרתכי כור, מיקרוסקופ אלקטרונים וחיישני מעגלים. לפעמים, רצונו לבלות ולעשות חיים פוגם באפקטיביות שלו.
|-
| איירון הייד (Ironhide) || עור פלדה || פיטר קאלן || מסחרית מדגם ניסאן וואנט 1979
|-
| colspan="4" | הקשוח, בעל הניסיון והוותיק ביותר מבין כל הרובוטריקים, אך גם איטי בתנועותיו. מעדיף מעשים על פני דיבורים. משמש כשומר ראשו של אופטימוס פריים. לוקח על עצמו את תפקיד שמירתם של כל הדברים החשובים. בעל עור מתכת כמעט בלתי פגיע. יורה מגוון נוזלים החל מחנקן נוזלי לעופרת מחוממת. מחזיק בסונאר, רדאר ומגלה גלי רדיו.
|-
| הוט רוד/רודימוס פריים (Hot Rod\Rodimus Prime) || || דיק גוטיה/ג'אד נלסון (סרט) || מכונית ספורט סייברטרונית/קרונוע סייברטרוני
|-
| colspan="4" | הוט רוד הוא טיפוס של מתבגר שחולם להיות גיבור ובעל חשיבות. נוטה ללכת לפי החוקים, לפעמים יותר ממה שצריך. למרות שכוונותיו טובות, התנהגותו האימפולסיבית מכניסה אותו לצרות. יכול להיות חם מזג, אך הוא אמיץ, ראוי להערצה ולוחם בעל כבוד. כרודימוס פריים, הוא חיל החלוץ בקרב הרובוטריקים - בעל מיומנות צבאית גבוהה, סגנון דיבור סמכותי, טקטיקן אמן בעל יכולת התניידות בעת קרב.
|-
| ספרינגר (Springer) || || ניל רוס || מסוק סייברטרוני/מכונית משוריינת סייברטרונית
|-
| colspan="4" | הרפתקן מתחכם ופיקח. רובוטריק לוחמני וחזק בעל מבנה פיזי גדול אך נעים הליכות. יכולת ניתור גבוהה ברגליו, ומסוגל לערוך מסעות גדולים ברגל. הרוטור של מצב שינוי הצורה שלו למסוק הופך לחרב שמסוגלת לחתוך דרך בטון. בעל הומור ואופטימיסט.
|-
| קאפ (Kup) || || ליונל סטנדר (סרט)/ג'ון סטיבנסון (סדרה) || טנדר סייברטרוני
|-
| colspan="4" | יוצא מלחמה ותיק שנוהג לספר אלפי מעשיות על אלפי ההרפתקאות בהן השתתף. נותן עיצה לכל סיטואציה אפשרית, אמיץ ונאמן ביותר. מחזיק במוסקט לייזר ישן שיורה מטחי חומצת מימן כלורי שמאכלת מתכות.
|-
| אולטרה מגנוס (Ultra Magnus) || || רוברט סטאק (סרט)/ג'ק אנג'ל (סדרה) || משאית הובלה מסוג מאק 1985
|-
| colspan="4" | חייל בכל רמ"ח איבריו. מרגיש נוח בעת מילוי פקודותיו של אופטימוס פריים. מציג כישורי לחימה נעלים ביותר, אומץ ונחישות וכן יכולת אלתור בעת קרב. מרגיש לא בנוח עם נטל המנהיגות. בעל נכונות להקריב את עצמו לצורך המשימה.
|-
| בלור (Blurr) || || ג'ון מושיטה ג'וניור || מכונית מרחפת סייברטרונית
|-
| colspan="4" | הרובוטריק המהיר ביותר בשטח. צאצא ישיר של סוס מרוצים גזעי סייברטרוני ושליח שאין שני לו. מעביר מידע בזריזות ממקום אחד למשנהו. בעל לייזר אלקטרונים שמשנה את הקוטביות של מעגלי הרובוט שלפניו ומותירה אותו חסר תנועה. במצב שינוי הצורה שלו כרכב, הוא מסוגל לנוע במהירות הגבוהה ממהירות האור, שמטשטשת את עקבותיו.
|-
|}

===כלי רכב רובוטריקים===
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| האונד (Hound) || כלב צייד || קן סאמסון || ג'יפ צבאי מדגם מיצובישי 1943
|-
| colspan="4" | אוהב את פלאי הטבע של כדור הארץ, ומעדיף אותם על פני אלה של סייברטרון. אמיץ, חסר פחד ונאמן. חושק בסתר להיות אנושי. בעל יכולת לאיתור רובוטים ובני אנוש. אקדח הולוגרמות מסוגל להקרין מפות טופוגרפיות בשלושה ממדים. פגיע בפני הפרעות תרמיות ואלקטרומגנטיות.
|-
| מיראז (Mirage) || || פרנק ולקר || מכונית ספורט פורמולה 1 משנת 1975
|-
| colspan="4" | מעוניין יותר ליהנות מהחיים מאשר להילחם. מיראז' מביע את רצונו לחזור הביתה לסייברטרון בתדירות רבה יותר מאשר שאר הרובוטריקים. בעל היכולת להפוך לבלתי נראה - יכולת בה הוא משתמש כדי לרגל ולעיתים קרובות אף לארוב לשקרניקים.
|-
| טריילברייקר (Trailbreaker) || שובר קרונות || פרנק ולקר || טנדר טויוטה הילוקס משנת 1985
|-
| colspan="4" | כל דבר אינו רציני מדי בשבילו. בדחן ומעודד, שמחשיב את עצמו כמעמסה על האחרים מכיוון שהוא צורך יותר דלק מכולם. מסוגל ליצור שדה כוח כמעט בלתי חדיר ולשבש שדרי רדיו. איטי מאוד, חסר ביטחון עצמי ומעדיף להישאר מאחור. חש עצב על המגבלות שלו, אך אומץ ליבו ויכולות ההגנה שלו מפצים על השאר.
|-
| סאן סטריקר (Sunstreaker) ||סורק שמש || קורי ברטון || מכונית ספורט למבורגיני קונטאש משנת 1974
|-
| colspan="4" | שלא כמו אחיו התאום סיידסווייפ, סאן סטריקר הוא אגוטיסט וחושב שהוא היפה ביותר בכל העולם. אינו שחקן קבוצתי ושחצן כלפי רובוטריקים אחרים. למרות זאת, הוא מכונת לוחמה אכזרית ומחושבת.
|-
| בלוסטריק (Bluestreak) ||ברק כחול || קייסי קאסם || מכונית ספורט ניסאן 280ZX משנת 1974
|-
| colspan="4" | שונא מלחמות, מעט פחדן ונוטה לפטפט לעיתים קרובות. יחד עם זאת, הוא יעיל מאוד בשעת קרב כיוון שיש ברשותו עוצמת אש אדירה המסוגלת לשנות את מאזן הקרב לטובת הרובוטריקים.
|-
| טראקס (Tracks) || || מייקל מקונוהי || מכונית ספורט שברולט קורבט מדגם סטינגריי 1982
|-
| colspan="4" | נוטה להעדיף את צורתו כמכונית ספורט יותר מאשר את צורתו הסייברטרונית ונהנה מנסיעה בתצורה זו באופן מוגזם – דבר אשר גורם לחיכוכים עם הרובוטריקים האחרים שסבורים שהוא צריך להתמקד בלחימה בשקרניקים במקום.
|-
| גראפל (Grapple) || || פיטר ראנאדיי || משאית עגורן מדגם מיצובישי פוזו 1951
|-
| colspan="4" | דאגן ופרפקציוניסט אשר מתגעגע לחייו הקודמים בסייברטרון בהם שימש כאדריכל.
|-
| רד אלרט (Red Alert) || מזעיק || מייקל צ'יין || מכונית ספורט למבורגיני קונטאש
|-
| colspan="4" | משמש כאחראי האבטחה של הרובוטריקים, בעל יכול חישה מוגברת. אמיץ ומקצועי למרות גישתו השלילית והפרנואידית לחיים.
|-
| סמוק סקרין (Smokescreen) || מסך עשן || ג'ק אנג'ל || מכונית ספורט ניסאן 280ZX
|-
| colspan="4" | הערמומי והחמקמק מבין כל הרובוטריקים. בצורת המכונית שלו הוא פולט עשן סמיך ממערכת הפליטה, ובצורת רובוט יורה טילים שמשבשים רדאר ומערכות עיקוב.
|-
| הויסט (Hoist) || גרר || מייקל צ'יין || משאית גרירה מדגם טיוטה הילוקס 1984
|-
| colspan="4" | רובוט תחזוקה חזק ביותר. מאלץ את כל הרובוטריקים לעבור בדיקה שגרתית לצורך יעילותם בזמן קרב.
|-
| אינפרנו (Inferno) || להביור || ווקר אדמיסטון || כבאית מדגם מיצובישי פוזו 1955
|-
| colspan="4" | חובב שריפות וקרבות, שהמוטו שלו הוא "ככל שהעניינים מתחממים, כך אני יותר אוהב את זה". חזק מאוד ומסוגל לעשות כל מה שמשאית כיבוי ארצית יכולה לעשות. בעל עור משוריין שיכול לעמוד בטמפרטורות גבוהות. רובה מטף יורה קצף לדיכוי להבות. לא אוהב פקודות ואינו מתנייד היטב בצורת הרובוט.
|-
| סקידס (Skids) || || מייקל צ'יין/דן גילבזן || מיניוואן מדגם הונדה סיטי טורבו
|-
| colspan="4" | חולם בהקיץ. מחשיב את כדור הארץ כנושא המחקר שלו. בעל זיכרון אחסון גדול, ומציאותיו הן יקרות ערך לשאר הרובוטריקים. נושא רובה חנקן נוזלי וצמד מפציצי אלקטרונים. לא מהיר ביותר עקב חלומות בהקיץ.
|-
|}

===מיני בוטים===
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| וינד צ'ארג'ר (Windcharger) || טוען רוח || ג'ון סטיבנסון || מכונית ספורט פונטיאק טראנס-אם 1984
|-
| colspan="4" | נושא מגנטים רבי עוצמה בזרועותיו אשר באמצעותם הוא מסוגל להניע אובייקטים גדולים. נוטה להיות חסר סבלנות.
|-
| בראון (Brawn) || || קורי ברטון || ג'יפ לנד רובר משנת 1969
|-
| colspan="4" | למרות קומתו הנמוכה, בראון מתואר כרובוטריק הקשוח ביותר בין הרובוטריקים ונחשב לרובוטריק החזק ביותר לאחר אופטימוס פריים.
|-
| הופר (Huffer) || || ג'ון סטיבנסון || משאית דיזל קטנה
|-
| colspan="4" | הססן וספקן. לעיתים קרובות מטיל ספק בסיכויי ההצלחה של הרובוטריקים לנצח במהלך קרבות שונים.
|-
| גירס (Gears) || || דון מסיק || טנדר שטח משנת 1952
|-
| colspan="4" | משתמש בקרן תת-אדומה כאמצעי לראיית לילה.
|-
| וורפאת (Warpath) ||פלסן || אלן אופנהיימר || טנק M551 שרידן
|-
| colspan="4" | רובוט אשר מרשים בהרבה ממרבית הרובוטריקים האחרים בשל יכולתו להפוך לטנק.
|-
| סי ספריי (Seaspray) || קצף ים || אלן אופנהיימר || רחפת
|-
| colspan="4" | משתמש ביכולת המיוחדת שלו להפוך לרחפת במהלך קרבות ימיים.
|-
| פאוור גלייד (Powerglide) ||גלשן כוח || מייקל צ'יין || מטוס תקיפה A-10 ת'נדרבולט II
|-
| colspan="4" | רובוט מעופף ושחצן. אחד הרובוטריקים היחידים אשר מסוגל לטוס.
|-
| ביץ' קומבר (Beachcomber) || סורק חופים || אלן אופנהיימר || באגי חולות
|-
| colspan="4" | בעל אישיות שלווה. אוהב שקט וטבע.
|-
| קוסמוס (Cosmos) || || מייקל מקונוהי || צלחת מעופפת
|-
| colspan="4" | משמש כסייר של הרובוטריקים.
|-
|}

===אחרים===
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| סקיי פייר/ג'ט פייר (Skyfire\Jetfire) || שמי אש || קרייג ברגר || מטוס סילון סייברטרוני/ואלקירי VF-1S
|-
| colspan="4" | רובוטריק מהיר ביותר ועז רוח בעת קרב. מאמין שהניצחון יגיע בזכות התקדמות טכנולוגית.
|-
| בלאסטר (Blaster) ||מפציץ || באסטר ג'ונס || רדיו-טייפ
|-
| colspan="4" | משמש כאחראי התקשורת של הרובוטריקים. מסוגל לקלוט גלי רדיו ולשדר אותם ברדיוס של 4000 מייל.
|-
| פרספטור (Perceptor) || תפסן || פול איידינג || מיקרוסקופ
|-
| colspan="4" | המדען שבחבורה. תמיד יעדיף לימודים על לחימה. בדרך כלל, נמצא במפקדת הרובוטריקים או בחקירות מתמשכות.
|-
| אומגה סופרים (Omega Supreme) || אומגה העליון || ג'ק אנג'ל || בסיס רקטה + טנק
|-
| colspan="4" | רובוט נטול רגש אשר איננו מרבה לדבר. נחשב לאחד הרובוטריקים החזקים ביותר שישנם ובעל כוח פיזי רב ותותח רב עוצמה. נוטר טינה במיוחד לטרקטוריקים בגלל השמדת עיר הקריסטל.
|-
| מטרופלקס (Metroplex) || || באד דייוויס || רובוט ענק שהופך לתחנת קרב שלמה.
|-
| colspan="4" | מכיל שלושה רובטריקים עצמאיים: סיקס-גאן המורכב מכלי הנשק של התחנה, סקאמפר שהופך לרכב ו סלאמר שהופך לטנק.
|-
| סקיי לינקס (Sky Lynx) || || ארון קינקייד || מעבורת חלל/פטרנודון/שונר
|-
| colspan="4" | לוחם חזק ביותר, אך מרוכז בעצמו וגאוותן. חסר פחד ובעל תעוזה שמחשיב את עצמו לנעלה מעל כולם. גופו הקשיח מסוגל לעמוד בפני הפגזות וטמפרטורות גבוהות. בעל מנועים סולאריים ויכולת לערוך מסעות בין כוכבים בצורת המעבורת שלו.
|-
|}

=== הדינוטריקים (Dinobots)===
הדינוטריקים נוצרו על ידי הרובוטריקים בכדור הארץ (עונה ראשונה) כדי לסייע במלחמה נגד השקרניקים והם מונים חמישה חברים:
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| גרימלוק (Grimlock) || || גרג ברגר || טירנוזאור רקס
|-
| colspan="4" | מנהיג הדינוטריקים. רובוטריק רב-עוצמה ומטיל אימה ונחשב לאחד הרובוטריקים החזקים ביותר.
|-
| סלאג (Slag / Slug) || || ניל רוס || טריצרטופס
|-
| colspan="4" | רובוטריק קשוח וחזק בעל עוצמת אש מרשימה.
|-
| סלאדג (Sludge) || || פרנק ולקר || ברונטוזאורוס
|-
| colspan="4" | רובוטריק רב-עוצמה אך לא חכם במיוחד.
|-
| סנארל (Snarl) || נהמן || האל רייל || סטגוזאורוס
|-
| colspan="4" | נוטה לדבר לעיתים רחוקות.
|-
| סוופ (Swoop) || מגיח || מייקל בל || פטראנודון
|-
| colspan="4" | הרובוטריק הפיקח ביותר בקרב הדינוטריקים והדינוטריק היחיד אשר מסוגל לטוס.
|-
|}

=== המטוסטריקים (Aerialbots) ===
המטוסטריקים (Aerialbots) נוצרו על ידי הרובוטריקים בעזרת מחשב העל "וקטור סיגמא" שבסייבטרון (בעונה שנייה, "המפתח לוקטור סיגמא") על מנת לעצור את הפעלולניקים (Stunticons). כל חמשת המטוסטריקים יוצרים ביחד את הרובוט סופריון (Superion). המטוסטריקים מונים חמישה חברים:
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| סילבר בולט (Silverbolt) || קליע כסף || צ'ארלי אדלר || קונקורד
|-
| colspan="4" | מנהיג המטוסטריקים. רובוט מעופף אשר סובל במפתיע מפחד גבהים.
|-
| אייר רייד (Air Raid) || מתקפת אוויר || רוב פולסן || F-15 איגל
|-
| colspan="4" | רובוטריק מעופף. הרפתקן ולוחם העשוי ללא חת.
|-
| פייר פלייט (Fireflight) || טיסה לוהטת || ג'ף מקיי || F-4 פנטום
|-
| colspan="4" | רובוטריק מעופף אשר נוטה לחוסר זהירות קיצוני במהלך הטיסות שלו.
|-
| סקיי דייב (Skydive) || צניחה חופשית || לורי פאסו || F-16 פייטינג פלקון
|-
| colspan="4" | רובוטריק מעופף. אחד הרובוטים המעופפים המיומנים ביותר בטיסה בקרב הרובוטריקים.
|-
| סלינג שוט (Slingshot) || אבן קלע || רוב פולסן || AV-8B הרייר II
|-
| colspan="4" | רובוטריק מעופף. בעל אופי שחצני.
|-
| סופריון (Superion) || || פרנק ולקר, אד גילברט || חמשת המטוסטריקים
|-
| colspan="4" | כאשר הם חוברים יחדיו, המטוסטריקים הופכים לרובוט-ענק ורב עוצמה בשם "סופריון". חסין בפני רוב אמצעי התחמושת המצויים על כדור הארץ ועל סייברטרון.
|-
|}

=== המצילטריקים (Protectorbots) ===
חמשת המצילטריקים יוצרים ביחד את הרובוט דפנסור (Defensor). המצילטריקים מונים חמישה רובוטים:
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| הוט ספוט (Hot Spot) || || דן גילבזן || משאית כיבוי אש
|-
| colspan="4" | מנהיג המצילטריקים.
|-
| סטריט ווייז (Streetwise) || || פיטר קאלן || מכונית משטרה ניסאן 300ZX
|-
| colspan="4" | רובוטריק חכם ונחוש.
|-
| פירסט אייד (First Aid) || עזרה ראשונה || מייקל בל || אמבולנס טויוטה היאס
|-
| colspan="4" | רובוטריק פציפיסט אשר איננו מעוניין להשתתף בקרבות בתחילה, אך בסופו של דבר לוקח בהם חלק.
|-
| בליידס (Blades) || || פרנק ולקר || מסוק תובלה UH-1 Iroquois
|-
| colspan="4" | רובוטריק קשוח אשר מעדיף להילחם בקרב צמוד מול יריביו.
|-
| גרוב (Groove) || || פרנק ולקר || אופנוע הונדה
|-
| colspan="4" | בעל היכולת לירות חנקן נוזלי מהזרוע שלו.
|-
| דפנסור (Defensor) || מגנן || כריס לאטה || חמשת המצילטריקים
|-
| colspan="4" | כאשר הם חוברים יחדיו, המצילטריקים הופכים לרובוט-ענק ורב עוצמה בשם "דפנסור".
|-
|}

=== הטכנוטריקים (Technobots) ===
חמשת הטכנוטריקים יוצרים ביחד את הרובוט קומפיוטרון (Computron). את הטכנוטריקים בנה גרימלוק, והם מונים חמישה רובוטים:
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| נוזקון (Nosecone) || || דייוויד וורקמן || מקדח סייברטרוני
|-
| colspan="4" | מנהיג הטכנוטריקים.
|-
| לייטספיד (Lightspeed) || || דני מאן || מכונית מרוץ
|-
| colspan="4" | רובוטריק שמרגיש לכוד בגרביטציה של שינוי הצורה הנוכחי שלו, ומבקש להיבנות מחדש כספינת חלל בין-גלקטית.
|-
| סטרייף (Strafe) || || סטיב בולן || מטוס סילון
|-
| colspan="4" | צלף מיומן בעל רפלקסים חדים, לעולם לא מכוון למטרה אלא יורה בצרורות.
|-
| סקאטרשוט (Scattershot) || || סטיבן קינר || מטוס סילון סייברטרוני/תותח
|-
| colspan="4" | ביריון רברבן, שיכול להיכנס למארב של שקרניקים באקדחים שלופים ולא להפסיק לירות עד שתיגמר לו התחמושת.
|-
| אפטרברנר (Afterburner) || || ג'ים קמינגס || אופנוע
|-
| colspan="4" | רובוטריק חם-מזג שקל להכעיסו. מתריס, אינו משתף פעולה ושונא משמעת.
|-
| קומפיוטרון (Computron) || || ברט קריימר || חמשת הטכנוטריקים
|-
| colspan="4" | כאשר הם חוברים יחדיו, הטכנוטריקים הופכים לרובוט-ענק ורב עוצמה בשם "קומפיוטרון". תמיד עושה את הבחירה הנכונה, אם כי לוקח לו מעט זמן כדי לבצע אותה, מאחר שחמשת הטכנוטריקים מעבדים יחדיו את המידע.
|-
|}

== השקרניקים (Decepticons)==
השקרניקים הם האויבים המושבעים של הרובוטריקים, והנבלים העיקריים בסדרה. הם מונעים על ידי חיפוש מתמיד של אנרגיה. מנהיגם של השקרניקים הוא מגהטרון בשתי העונות הראשונות וגלבטרון בשלישית.

{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| מגהטרון (Megatron) || || פרנק ולקר || אקדח וולטר P38
|-
| colspan="4" | הנבל הראשי בסדרה. המנהיג התככן והמרושע של השקרניקים וההפך הגמור מאופטימוס פריים. מגהטרון הוא רובוט רב עוצמה, אכזר וחסר רחמים השואף לשליטה מוחלטת בכל מקורות האנרגיה ובתושבי כדור הארץ.

מגהטרון משנה צורתו לאקדח וולתר P38. הוא מסוגל להקטין את ממדיו כאשר הוא משנה את צורתו כדי שרובוט אחר או בן אנוש יוכלו להשתמש בו כאמצעי לחימה. מגהטרון מסוגל גם להחליף את זרועו הימנית בכוכב השחר.

במהלך "רובוטריקים: הסרט", מגהטרון נפצע קשה תוך כדי קרב עם אופטימוס פריים. במהלך מנוסתם לאחר הקרב, עורכים השקרניקים הצבעה בה הם מחליטים להפטר מהפצועים. מגהטרון, סקיי וורפ, ת'נדר קראקר והחרקניקים נזרקים לחלל, שם הם פוגשים את הכוכב האימתני יוניקרון אשר בונה אותם מחדש. מגהטרון הופך למנהיגם החדש של השקרניקים גלבטרון. במהלך העונה השלישית לא ברור לחלוטין האם מגהטרון וגלבטרון הם בעלי אותה תודעה, או שגלבטרון נבנה על הבסיס המכני של מגהטרון, אך הוא רובוט חדש לחלוטין.
|-
| סקיי וורפ (Skywarp) || שוחק שחקים || פרנק ולקר || F-15 איגל
|-
| colspan="4" | לא חכם במיוחד אך למרות זאת, שוחק שחקים הוא לוחם מצטיין ונחשב לשקרניק הערמומי ביותר. בעל חוש הומור אכזרי. יש לו את היכולת לשגר עצמו באמצעות טלפורטציה למרחק של עד 2.5 קילומטרים. במהלך הסרט נזרק יחד עם מגהטרון לחלל, ונהפך אחר כך לאחד מחיילי "הסחפים" (Sweeps).
|-
| סטאר סקרים (Starscream) || כוכב צועק || כריס לאטה || F-15 איגל
|-
| colspan="4" | רובוט סרקסטי, בוגדני וחתרן דו-פרצופי, ששואף להיפטר ממגהטרון ולהפוך למנהיג השקרניקים. אף על פי כן, ניסיונות החתירה של סטאר-סקרים בדרך כלל כושלים. תצורת השינוי שלו היא מטוס קרב, חמוש בקרני הלייזר.
במהלך הסרט, אחרי שהשליך את מגהטרון לחלל והכתיר את עצמו לשליט החדש, כוכב צועק נהרג על ידי גלבטרון בירייה בודדת. במהלך העונה השלישית של הסדרה (שלא שודרה בארץ) כוכב צועק חזק פעמיים כרוח רפאים עם היכולת להשתלט על גוף של שקרניק אחר, במטרה להתנקם בגלבטרון ולהשיג גוף חדש.
|-
| ת'נדר קראקר (Thundercracker) || מפצח רעם || ג'ון סטיבנסון || F-15 איגל
|-
| colspan="4" | חבר טוב של שוחק שחקים. לא מחבב את כוכב צועק ונוהג אף לחתור תחתיו.
|-
| סאונד וייב (Soundwave) || גל קול || פרנק ולקר || רדיו-טייפ
|-
| colspan="4" | מוכר בעיקר בשל הקול המכני שלו ובשל נאמנותו הבלתי מעורערת למגהטרון. משמש כאחראי על התקשורת עבור השקרניקים. בעל היכולת לאתר שידורי רדיו ולשבשם. כמו כן הוא גם מסוגל לקרוא מחשבות של בני אנוש. תצורת השינוי של סאונד וייב מאפשרת לו להקטין את ממדיו לטייפ המנגן קלטות טייפ מנהלים (Micro Cassettes). הוא מאכסן בתוכו גם קלטות אודיו אשר הופכות לרובוטים עצמאיים ומשמשים את השקרניקים לצורכי ריגול.
|-
| לייזר ביק (Laserbeak) || קרן לייזר || פרנק ולקר || קלטת טייפ ההופכת לקונדור
|-
| colspan="4" | אחד הרובוטים הבנויים בתוך גל קול כקלטות אודיו. לייזר ביק הוא אחד הרובוטים היחידים אשר במצב רובוט איננו דמוי אנוש. קרן לייזר הוא דמוי ציפור ולעיתים נשלח למשימות ריגול.
|-
| ראבאג (Ravage) || הרס || פרנק ולקר || קלטת טייפ ההופכת ליגואר
|-
| colspan="4" | אחד הרובוטים המאוכסנים בתוך גל קול כקלטות אודיו. הרס הוא אחד הרובוטים היחידים אשר במצב רובוט איננו דמוי אנוש. בתור יגואר הוא מצליח להתגנב למקומות מסוימים בקלות יתרה מאשר שאר השקרניקים.
|-
| ראמבל (Rumble) || רעד || פרנק ולקר || קלטת טייפ ההופכת לרובוט
|-
| colspan="4" | אחד הרובוטים המאוכסנים בתוך גל קול כקלטות אודיו. הזרועות של רעד מסוגלים להפוך למקדחים בהם הוא משתמש כדי ליצור רעידות אדמה, וכן כדי ליצור סדקים באדמה או בבניינים.
|-
| פרנזי (Frenzy) || || פרנק ולקר || קלטת טייפ ההופכת לרובוט
|-
| colspan="4" | אחד הרובוטים המאוכסנים בתוך גל קול כקלטות אודיו. מופיע בסדרה לעיתים רחוקות.
|-
| באזסו (Buzzsaw) || זמזם || פרנק ולקר || קלטת טייפ ההופכת לקונדור מוזהב
|-
| colspan="4" | אחד הרובוטים המאוכסנים בתוך גל קול כקלטות אודיו. מופיע בסדרה לעיתים רחוקות.
|-
| ראטבאט (RatBat) || עכברטלף || פרנק ולקר || קלטת טייפ ההופכת לעטלף
|-
| colspan="4" | אחד הרובוטים המאוכסנים בתוך גל קול כקלטות אודיו. עכברטלף הוא אחד הרובוטים היחידים אשר במצב רובוט איננו דמוי אנוש. תצורת השינוי שלו היא עטלף. הוא משמש את השקרניקים לצורכי ריגול במקומות בהם לייזר ביק איננו מסוגל להגיע.
|-
| שוק וייב (Shockwave) || גל-הלם || קורי ברטון || אקדח לייזר
|-
| colspan="4" | שוק וייב הוא השקרניק היחיד אשר נשאר בסייברטרון. בשל כך, שינוי הצורה שלו מעולם לא תוכנת מחדש להידמות לאובייקט נפוץ בכדור הארץ. שוק וייב לא עוזב את סייברטרון לעולם ונשאר שם כדי לשמש כנציג וכמרגל של מגהטרון.
|-
| ריפלקטור (Reflector) || מחזיר אור || כריס לאטה || מצלמה
|-
| colspan="4" | ריפלקטור הוא הרובוט היחיד אשר מורכב משלושה רובוטים. שלושת הרובוטים מסוגלים להתמזג לכדי מצלמה אחת. משמש את השקרניקים לצורכי ריגול.
|-
| בליץ ווינג (Blitzwing) || משונץ || אד גילברט || מיג-25/טנק
|-
| colspan="4" | נוהג להשתמש בצורת השינוי שלו כמטוס כדי להפציץ את הרובוטריקים על הקרקע ומיד אחר כך משתנה לטנק כדי לחסלם באמצעות תותח האנרג'ון רב העוצמה שברשותו. בעבר ניסה לחתור תחת הנהגתו של מגהטרון.
|-
| אסטרוטריין (Astrotrain) || אסטרוכב || ג'ק אנג'ל || קטר/מעבורת חלל
|-
| colspan="4" | יהיר ואנוכי. בעל היכולת להפוך לקטר רכבת ולמעבורת חלל. ניסה בעבר לחתור תחת הנהגתו של מגהטרון יחד עם משונץ וכוכב צועק.
|-
| ת'ראסט (Thrust) || דחפן || אד גילברט || מטוס תקיפה בעל המראה אנכית
|-
| colspan="4" | אף על פי שדחפן נוהג לנסות להפחיד את יריביו באמצעות נהמות מנועיו, בעת הקרב הקרבות הוא נוטה להיכנס לפאניקה או לברוח, מה שהופך אותו למגוחך למדי.
|-
| רמג'ט (Ramjet) || נגחן || ג'ק אנג'ל || מטוס תקיפה
|-
| colspan="4" | לוחם אימפולסיבי אך אמיץ. נוטה להתרסק בכוונה על אויביו.
|-
| דירג (Dirge) || בכיין || באד דייוויס || מטוס תקיפה
|-
| colspan="4" | רובוט פחדן.
|-
|}

=== החרקניקים (Insecticons) ===

החרקניקים הם רובוטים שחיים בכדור ארץ והם ניזונים מעצים.
במהלך הסדרה הם היו כח עזר לשקרניקים, אם כי מספר פעמים הם פנו נגדם.
במהלך הסרט, אחרי שנפצעו בקרב על עיר הרובוטריקים, הם נזרקים לחלל יחד עם מגהטרון על ידי שאר השקרניקים. מאוחר יותר, יוניקרון הופך את פצץ לסייקלונוס סגנו של גלבטרון ואת השאר לחיילי "הסחפים" (Sweeps), רובוטים חסרי זהות שהופכים למטוסי חלל ומשרתים את גלבטרון.
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| שראפנל (Shrapnel) || מצרר || האל רייל || חיפושית בעלת שתי צבתות
|-
| colspan="4" | מנהיג החרקניקים. נוהג לחזור על המילה האחרונה בכל משפט אותו הוא הוגה. מסוגל לשכפל את עצמו פעמים רבות ולפעול כצבא של שכפולים כנגד יריביו. הוא גם מסוגל לשלוט בסופות ברקים.
|-
| בומב-של (Bombshell) || פצץ || מייקל בל || חיפושית מסוג זבליתיים
|-
| colspan="4" | הרובוט הפיקח ביותר בקרב החרקניקים. בשינוי הצורה שלו כחיפושית הוא מסוגל לעוף.
|-
| קיק-בק (Kickback) || כשלן || קלייב רביל || אמבולנס חגב
|-
| colspan="4" | בשינוי הצורה שלו כחגב הוא מסוגל לעוף ולקפוץ לגובה של 40 רגל ולאורך של מייל.
|-
|}

=== הטרקטוריקים (Constructicons) ===
הטרקטוריקים היו במקור יחידת בנאים אשר הקימה בניינים רבים בסייברטרון לפני שהחלה המלחמה בין הרובוטריקים לשקרניקים. הם הופכים לכלי צמ"ה שונים. הם היו חברים טובים של אומגה סופרים והם בנו חלק מהערים המפוארות ביותר בסייברטרון. מגהטרון לכד אותם ותכנת אותם מחדש כשקרניקים, וכתוצאה הם החלו להרוס את הערים אותם הם עזרו לבנות קודם. אומגה סופרים הצליח ללכוד אותם מאוחר יותר וניסה לתכנתם מחדש אבל גילה למרבה הצער שהתהליך בלתי הפיך ולא ניתן להשיב את הטרקטוריקים למצבם המקורי. בהמשך ניסו הטרקטוריקים לתקוף את אומגה סופרים ולתכנתו מחדש כדי לצרף גם אותו לשורות השקרניקים. אומגה סופרים ספג פגיעות חמורות בעקבות הניסיון המר, ובעקבותיו הפך נחוש לעצור את הטרקטוריקים בכל מחיר. הוא רדף אחריהם ברחבי היקום עד אשר מצא אותם לבסוף ביחד עם כוחותיו של מגהטרון בכדור הארץ. בעקבות האירועים הוא מצטרף לכוחות הרובוטריקים של אופטימוס פריים בכדור הארץ כדי לחסל את הטרקטוריקים והשקרניקים אחת ולתמיד. כל ששת הטרקטוריקים יוצרים ביחד את הרובוט דבסטייטור (Devastator) (לפי התרגום של הטלוויזיה החינוכית - "משמידן").

{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| סקראפר (Scrapper) || חפרן || מייקל בל || יעה אופני
|-
| colspan="4" | מנהיג הטרקטוריקים.
|-
| הוק (Hook) || || ניל רוס || עגורן
|-
| colspan="4" | רובוט יהיר ורברבן. השני בהיררכיית הפיקוד בקרב הטרקטוריקים.
|-
| בונקראשר (Bonecrusher) || מרסק עצמות || ניל רוס || דחפור
|-
| colspan="4" | מתמחה בהריסת בניינים.
|-
| סקאוונג'ר (Scavenger) || כסחן || דון מסיק || מחפר
|-
| colspan="4" | מסוגל לאתר חפצים מתכתיים נסתרים.
|-
| לונג הול (Long Haul) || ארכובל || גרג ברגר || משאית בניין
|-
| colspan="4" | איננו מרוצה מהתפקיד אותו הוא ממלא בהובלת משאות ומעדיף במקום זאת להשתתף בקרבות באופן קבוע.
|-
| מיקסמאסטר (Mixmaster) || רובומיקס || פרנק ולקר || מערבל בטון
|-
| colspan="4" | מסוגל לערבב כימיקלים שונים במערבל הבטון שלו לצרכים מגוונים.
|-
| דבסטייטור (Devastator) || משמידן || ארתור בורגהארט || ששת הטרקטוריקים
|-
| colspan="4" | כאשר הם חוברים יחדיו, הטרקטוריקים הופכים לרובוט-ענק ורב עוצמה בשם "משמידן". המטרה הבלעדית של משמידן היא להרוס כל מה שעומד בדרכו. החסרונות העיקריים שלו הם איטיות וחוסר יציבות שמאפשרים להפיל אותו בקלות יחסית.
|-
|}

=== הפעלולניקים (Stunticons) ===
הפעלולניקים נוצרו על ידי מגהטרון בכדור הארץ על בסיס מכוניות גנובות כדי לשמש את השקרניקים במלחמתם ברובוטריקים. מגוון סוגי האישיות המאפיינים אותם הוענק להם על ידי וקטור סיגמא. כל חמשת הפעלולניקים יוצרים ביחד את הרובוט מנסור (Menasor). הם כוללים חמישה רובוטים:
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| מוטור מאסטר (Motormaster) || אמן נהג || רוג'ר קרמל || משאית סמי-טריילר
|-
| colspan="4" | מנהיג הפעלולניקים. מעוניין להשמיד את אופטימוס פריים כדי להפוך למלך הכביש. שאר הפעלולניקים שונאים אותו ומפחדים ממנו.
|-
| דראג סטריפ (Dragstrip) || כובש כבישים || רון גאנס || מכונית מרוץ פורמולה 1
|-
| colspan="4" | אובססיבי לגבי תחרויות כביש. הוא שונא להפסיד במרוצים ולא יהסס להשתמש בתחבולות שונות כדי לנצח בתחרויות.
|-
| דד אנד (Deadend) || סוף הדרך || פיליפ קלארק || מכונית ספורט פורשה 928
|-
| colspan="4" | פסימיסט ופטליסט. לא רואה כל יתרון בהמשך מלחמת הרובוטריקים-שקרניקים.
|-
| ברייק דאון (Breakdown) || תקלון || אלן אופנהיימר || מכונית ספורט למבורגיני קונטאש
|-
| colspan="4" | רובוט פרנואיד אשר סבור שכל המכוניות בעולם נועצות בו עיניים.
|-
| ויילד ריידר (Wildrider) || רוכב פרא || טרי מק'גוברן || פרארי 308GTB
|-
| colspan="4" | נוהג בפראות בכבישים. חושש באופן קיצוני משקט ושלווה.
|-
| מנסור (Menasor) || || רג'יס קורדיק, רוג'ר כרמל || חמשת הפעלולניקים
|-
| colspan="4" | כאשר הם חוברים יחדיו, הפעלולניקים הופכים לרובוט-ענק ורב עוצמה בשם "מנסור".
|-
|}
בפרק "כפילו של מנסור" 5 רובוטריקים התחזו לפעלולוניקים ואף הצליחו להתחבר.

=== התככניקים (Combaticons) ===
המשורייניקים נוצרו לאחר שסטאר סקרים, אשר גורש על ידי השקרניקים, גנב את מרכיבי אישיות של שקרניקים שונים ובנה אותם מחדש באמצעות חומרה צבאית.
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| אונסלוט (Onslaught) || || ס. מארק ג'ורדן/סטיב בולן || משאית נ"מ
|-
| colspan="4" | מנהיג המשורייניקים. טקטיקן מוכשר. משתמש בכישוריו כדי לגבש אסטרטגיות וטקטיקות שונות לחסל את הרובוטריקים.
|-
| סווינדל (Swindle) || תככן || ג'וני היימר || ג'יפ ראנגלר
|-
| colspan="4" | רובוט ערמומי אשר יהיה מוכן לבגוד בשקרניקים תמורת בצע כסף. סוחר ממולח ונחשב לרובוט הפיקח ביותר בקרב המשורייניקים.
|-
| בלאסט אוף (Blast-Off) || משוגר || מילט ג'אמין || מעבורת חלל
|-
| colspan="4" | רובוט יהיר ולוחם אכזרי.
|-
| בראול (Brawl) || שאגן || טוני סיינט ג'יימס || טנק לאופרד 1
|-
| colspan="4" | רובוט רעשני ועצבני.
|-
| וורטקס (Vortex) || מערבולת || ג'וני היימר || מסוק UH-60 בלק הוק
|-
| colspan="4" | וורטקס נוהג להשתמש בחוגות שלו כדי לבלבל את יריביו בעת הקרב.
|-
| ברוטיקוס || || רוג'ר כרמל || חמשת המשורייניקים
|-
| colspan="4" | כאשר הם חוברים יחדיו, המשורייניקים הופכים לרובוט-ענק, רב עוצמה אך טיפש למדי בשם "ברוטיקוס".
|-
|}

=== הפראניקים (Predacons) ===
הפראניקים משנים את צורתם לחיות טרף. כל חמשת הפראניקים יוצרים ביחד את הרובוט פרדקינג (Predaking). הם כוללים חמישה רובוטים:
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| רייזור קלואו (Razorclaw) || || ג'ו ליהי || אריה
|-
| colspan="4" | מנהיג הפראניקים. שונא לבזבז אנרגיה שלא לצורך. בצורת אריה הוא מסוגל לזנק למרחקים ארוכים.
|-
| טנטרום (Tantrum) || || פיליפ ל. קלארק || שור
|-
| colspan="4" | מעדיף כוח ברוטלי על פני הגיון ולעולם לא ייסוג מאתגר. כשהוא זועם הוא נושף עשן מנחיריו. מסתער על בניינים וכבישים ראשיים כדי להרגיע את עצביו.
|-
| ראמפייג (Rampage) || || לורי פאסו || טיגריס
|-
| colspan="4" | אינו מסוגל לדבר בבהירות ועקב כך משתלח לעבר יריביו בחוסר סבלנות. רק צפייה בטלוויזיה מרגיעה אותו.
|-
| הד סטרונג (Headstrong) || || רון פיינברג || קרנף
|-
| colspan="4" | אינו מקשיב לאף אחד, אפילו לחבריו. יהיר ומרוצה מעצמו. מציג חזות קשיחה כדי להסתיר חוסר ביטחון. פגיע להתקפות פסיכולוגיות יותר מאשר פיזיות. חבטה ממצחו יכולה למוטט קיר לבנים.
|-
| דייב בומב (Dive Bomb) || || לורי פאסו || נשר
|-
| colspan="4" | כמו ילד בחנות ממתקים, הוא תמיד שמח לבחור מבין כל המטרות שניצבות בפניו. בעל יכולת תעופה מגנטית. בונה קנים מכניים על גגות בניינים גבוהים או הרים, שמורכבים מפסולת ישנה. יכול לראות מטבע מגובה עשרת אלפים רגל.
|-
| פרדקינג (Predaking) || || באד דייוויס || חמשת הפראניקים
|-
| colspan="4" | כאשר הם חוברים יחדיו, הפראניקים הופכים לרובוט-ענק ורב עוצמה בשם "פרדקינג", הדבר היחיד שקרוב למכונת לחימה מושלמת של השקרניקים. אין לו כל מתחרה כלוחם וכל גבולות ככלי נשק. פעולותיו נובעות מאינסטינקטים חייתיים. יכול להרים עד 500 טונות ולהקרין שדה מגן אלקטרוני. נושא שני תותחי קנה על גבו, צמד מרגמות בכל רגל וחרב פלזמה גדולה.
|-
|}

=== הטרורניקים (Terrorcons) ===
הטרורניקים משנים את צורתם למפלצות טרף. כל חמשת הטרורניקים יוצרים ביחד את הרובוט אבומינוס (Abominus). הם כוללים חמישה רובוטים:
{| class="wikitable"
|- bgcolor="#C5E4E1"
| שם דמות (אנגלית) || שם עברי || מדובב על ידי || שינוי צורה
|-
| ריפר-סנאפר (Rippersnapper) || || ג'ים קאמינגס || כריש יבשה
|-
| colspan="4" | כל יצור אורגני שהסטטוס שלו בסולם האבולוציוני מדורג מעל למשפחת הריריות - במיוחד רובוטריקים - גורם לריפר-סנאפר לצאת למסע הרג רצחני. שונא את ריחן של צורות החיים מבוססות הפחמן. במצב שינוי הצורה שלו, השיניים והטופרים שלו יכולים לחתוך דרך כל חומר.
|-
| בלוט (Blot) || || טוני סנט ג'יימס || דרקון יבשתי כחול
|-
| colspan="4" | הגועלי ביותר מבין כל השקרניקים. טיפש ואכזרי אך גם נאמן. במצב שינוי הצורה, הטלפיים שלו מאפשרות לו לטפס על כל קיר. נושף אש.
|-
| סינרטווין (Sinnertwin) || || ג'ארד ברקלי ודייוויד וורקמן || מפלצת כתומה דמוית-אורתוס
|-
| colspan="4" | מפטרל סביב המאורה של הטרורניקים בחיפוש אחר צרות, בתקווה שימצא אותן. כשהן מגיעות, הוא חושף את שיניו החדות כתער, קרניו המשתלחות וטופריו קורעי המתכת.
|-
| קאט ת'רואט (Cutthroat) || || טוני סנט ג'יימס || מפלצת דמוית ציפור טרף (כנראה גריפון או הרפיה)
|-
| colspan="4" | חסר רחמים ובעל תשוקה חסרת שובע להרס וחורבן. משתלח בזמן קרב עם כנפיו, מקורו וטופריו כדי לקרוע לגזרים את כל הנקרה בדרכו.
|-
| האנגאר (Hun-Gurrr) || || מרשל אפרון וסטיבן קינר || דרקון דו-ראשי לבן
|-
| colspan="4" | צריך להאכיל שני פיות, השייכים לו. מנהיג הטרורניקים, שלרוב הוראותיו אינן מובנות כהלכה משום שפיותיו מלאות. מעדיף לאכול דברים מתים מאשר כאלה שעדיין מתפתלים בפיו. יכול לעצב מחדש חומרים מעוכלים ולירוק אותם כטילים.
|-
| אבומינוס (Abominus) || || טים גוסה || חמשת הטרורניקים
|-
| colspan="4" | חמשת הטרורניקים מתמזגים לרובוט ענק בשם אבומינוס. בעל כוח הרסני במיוחד. אוהב לתקוף מטרות גדולות או נעות, לטפס על מבנים גבוהים ולהטביע אוניות. אין לו חמלה והוא לא יותר מאשר מכונת חיסול.
|-
|}

== דמויות שונות ==
=== בני ברית אנושיים ===
* ספארקפלאג ויטוויקי (Sparkplug Witwicky) - מכונאי במקצועו. אביו של ספייק. הוא ובנו הופכים לידידים קרובים של הרובוטריקים ומחליטים לסייע להם לאחר שאופטימוס פריים מציל את חייהם במהלך מתקפה של השקרניקים.
* ספייק ויטוויקי (Spike Witwicky) - מכונאי במקצועו. המפורסם ביותר מבין בני הברית האנושיים של הרובוטריקים. הוא ואביו הופכים לידידים קרובים של הרובוטריקים ומחליטים לסייע להם לאחר שאופטימוס פריים מציל את חייהם במהלך מתקפה של השקרניקים. ספייק נשוי לקרלי ואביו של ילד בשם דניאל.
* קרלי ויטוויקי (Carly Witwicky) - חברתו של ספייק בעונה השנייה ואשתו בעונה השלישית.
* דניאל ויטוויקי (Daniel Witwicky) - בנם של ספייק וקרלי ודמות הילד בסדרה בעונתה השלישית אשר לא שודרה בישראל.
* צ'יפ צ'ייס (Chip Chase) - בן ברית של הרובוטריקים. חבר של ספייק ויטוויקי. בעל ידע רב במדע ובמחשבים. צ'יפ סובל מפרפלגיה (שיתוק בפלג הגוף התחתון) ולכן מרותק לכיסא גלגלים.

=== נבלים אנושיים ===
* ד"ר ארקוויל (Doctor Arkeville) - מדען מטורף אשר מסייע לשקרניקים. פיתח שבבים מיוחדים אשר משמשים לשליטה בבני אנוש במטרה שאלו ישמשו עבדים עבור השקרניקים וכמגן אנושי בקרבות נגד הרובוטריקים. מופיע בעיקר בעונה הראשונה.

=== חייזרים ===
* קווינטסונס (Quintessons) - גזע עתיק של חייזרים אשר חי בסייברטרון. הקווינטסונס פועלים למעשה כסוחרים בין-גלקטיים והחזיקו בסייברטרון בעבר מפעל ענק שייצר רובוטים לצורכי לחימה ולצורכי תחזוקה וצריכה. הרובוטים הללו הפכו ברבות השנים לרובוטריקים ולשקרניקים. הקווינטסונס נוטים להיות אנוכיים וערמומיים מאוד.
* כרישניקים (Sharkticons) - עדר ענק בגודלו של רובוטים שמשנים צורה לכרישים. נאמנים לאדון האחרון שהאכיל אותם. זנבותיהם החזקים מאפשרים להם לנוע במים במהירות גבוהה מאוד. טורפים רעבתניים שמסוגלים לחתוך דרך כל חומר מתכתי. נצפו לראשונה בסרט האנימציה "רובוטריקים: הסרט".
* יוניקרון (Unicron) - רובוט בגודל של כוכב לכת שמטרתו היא לטרוף עולמות. בסרט האנימציה "רובוטריקים: הסרט" יצר את גלבטרון, סייקלונוס, סקורג' ואת חיילי הסחפים מגופותיהם של מגהטרון, סקיי וורפ, ת'נדר קראקר והחרקניקים. הושמד על ידי רודימוס פריים ומטריקס המנהיגות. הופעל לאחר מכן באופן חלקי בידי סקורג' ורוחו של סטארסקרים.

==קישורים חיצוניים==

*
קטגוריה:רשימות של דמויות טלוויזיוניות